b'\n_START_ARTICLE_\nHeintje Simons\n_START_SECTION_\nOtro\xc5\xa1tvo in za\xc4\x8detki\n_START_PARAGRAPH_\nHeintje je bil sin rudarja, ki se je moral upokojiti zaradi silikoze; to je pripeljalo dru\xc5\xbeino na rob rev\xc5\xa1\xc4\x8dine. Odprl je majhno trgovino in Heintje je od svojega petega leta spremljal petje s plo\xc5\xa1\xc4\x8d (jukebox) in tako s svojim lepim, prijetnim in kovinsko-prodornim falsettom privabljal vse ve\xc4\x8d kupcev. Ko je bil star 11 let, je nastopil v sosednjem mestu Schaesberg na tekmovanju mladih nadarjenih pevcev in zmagal med 30 tekmeci. Ko je glasbenik in producent Addy Kleijngeld sli\xc5\xa1al zanj, ga je \xc5\xa1el poslu\xc5\xa1at na njegov dom. Dal je nekaj manj\xc5\xa1ih pripomb, ga sprejel kot stalno stranko in zanj napisal ve\xc4\x8dino skladb. Pesem Mama je najprej pel v nizozem\xc5\xa1\xc4\x8dini in v Amsterdamu 1966 izdal svojo prvo plo\xc5\xa1\xc4\x8do, ki mu je odprla pot v celotni Beneluks. Mali Heintje je takrat za\xc4\x8del peti tudi v nem\xc5\xa1\xc4\x8dini in zaslovel zlasti po germanskem kulturnem prostoru in hitro obogatel. Svojo dru\xc5\xbeino je preselil nazaj v rojstni kraj svojega o\xc4\x8deta Neu Moresnet v Belgiji, kjer \xc5\xbeivi \xc5\xa1e danes v bli\xc5\xbenjem gradu Schimper._NEWLINE_Hendrik Nikolaas Theodoor Simons, je zaslovel kot \xc4\x8dude\xc5\xbeni otrok s petjem pesmi o materi in Bo\xc5\xbei\xc4\x8du pod imenom  Heintje v \xc4\x8dasu, ko so bili priljubljeni pevci \xc4\x8disto druga\xc4\x8dne vrste: 1960 so za\xc4\x8deli svoj zmagoviti pohod po svetu Beatlesi in Rolling Stonesi. Tega leta, komaj pet let star, je za\xc4\x8del peti mali Heintje svoje pesmi o materi.\n_START_SECTION_\nMladostni uspehi\n_START_PARAGRAPH_\nHeintje je torej zaslovel kot otrok pevec s pesmijo uspe\xc5\xa1nico \xc2\xbbMama\xc2\xab, ki jo je oktobra 1967 zapel tudi v nem\xc5\xa1\xc4\x8dini. Prvi\xc4\x8d je nastopil na nem\xc5\xa1ki TV-postaji ZDF v oddaji \xe2\x80\x9eDer goldene Schu\xc3\x9f\xe2\x80\x9c. Naslednje leto je bila njegova plo\xc5\xa1\xc4\x8da najbolj poslu\xc5\xa1ana v Nem\xc4\x8diji._NEWLINE_Postal je znan tudi kot otrok igralec s svojimi nastopi v \xc5\xa1tevilnih nem\xc5\xa1kih filmih \xc5\xa1estdesetih let; nekateri so prevedeni v angle\xc5\xa1\xc4\x8dino in tudi bur\xc5\xa1\xc4\x8dino oziroma afrikan\xc5\xa1\xc4\x8dino). Prav tako je dosegel uspeh pri petju angle\xc5\xa1kih pesmi, od katerih je najbolj zaslovel s pesmijo: \xc2\xbbI\'m Your Little Boy\xc2\xab\xc2\xa0(\xc2\xbbJaz sem tvoj fantek\xc2\xab) leta 1971. \xc4\x8casopis Los Angeles Times ga je opisal kot \xc2\xbbnajdragocenej\xc5\xa1o evropsko lastnino in njenega najbolj\xc5\xa1ega pevca v \xc4\x8dasu krize\xc2\xab\xc2\xa0(11. marec 1971). Frankfurter Allgemeine Zeitung pa je o njem zapisal: \xc2\xbbNih\xc4\x8de ni ve\xc4\x8dji od njega v nem\xc5\xa1kem gledali\xc5\xa1kem pridobitni\xc5\xa1tvu (show-business."_NEWLINE_Plo\xc5\xa1\xc4\x8do \xc2\xbbMama\xc2\xab\xc2\xa0je izdal 1967 v ve\xc4\x8d kot milijon izvodih ter si pridobil zlato plo\xc5\xa1\xc4\x8do. Naslednje leto je prodal album Heintje v ve\xc4\x8d ko dva milijona izvodih in si pridobil platinasto plo\xc5\xa1\xc4\x8do. Druge plo\xc5\xa1\xc4\x8de in posnetki so tudi presegli milijon primerkov, med njimi najbolj znani \xc2\xbbDu sollst nicht weinen\xc2\xab\xc2\xa0(Ti ne sme\xc5\xa1 jokati), \xc2\xbbHeidschi bumbeidschi\xc2\xab\xc2\xa0(Haj\xc4\x8di bumbaj\xc4\x8di) in prilo\xc5\xbenostni album Weihnachten mit Heintje (Bo\xc5\xbei\xc4\x8d s Heintjejem). Celotna prodaja je v letih 1968 in 1969 presegla 10 milijonv, v naslednjih pa se je povzpela na 40 milijonov (40 zlatih plo\xc5\xa1\xc4\x8d).\n_START_SECTION_\nOdrasli Hein Simons\n_START_PARAGRAPH_\nPri dvajsetih je za\xc4\x8del nastopati v Ju\xc5\xbeni Afriki in peti v bur\xc5\xa1\xc4\x8dini (oziroma afrikan\xc5\xa1\xc4\x8dini). Njegova pesem \xc2\xbbJou Hart Is Weer Myne\xc2\xab\xc2\xa0(Tvoje srce je zopet moje) je bila po popularnosti v Ju\xc5\xbeni Afriki, kjer je v tem \xc4\x8dasu veliko nastopal, na 4. mestu. Njegovo petje je postalo znano tudi po Ameriki, ampak tudi po Aziji in Avstraliji. Heintje je torej kot odrasel \xc5\xa1e naprej pel in nastopal, tudi v filmih, kot Hein. Znan je zlasti v nem\xc5\xa1kem kulturnem prostoru, \xc4\x8deprav se uspehi iz otro\xc5\xa1tva po mutaciji glasu niso ve\xc4\x8d vrnili. Doslej je bilo prodanih \xc4\x8dez 40 milijonov njegovih izvedb.Po letu 1990 je postal znan tudi po prepevanju narodnih pesmi zlasti na RTV.\n_START_SECTION_\nDru\xc5\xbeina\n_START_PARAGRAPH_\nSimons je bil star 26 let, ko se je 1981 poro\xc4\x8dil s prijateljico  iz otro\xc5\xa1kih let, s sedem let mlaj\xc5\xa1o Doris Uhl. Imata tri otroke: dva sina in h\xc4\x8derko ter \xc5\xbeivijo v Belgiji, v o\xc4\x8detovem rojstnem kraju Neu Moresnet  v pokrajini Li\xc3\xa8ge._NEWLINE_Pred leti so \xc4\x8dasopisi poro\xc4\x8dali o te\xc5\xbeavah, ki so nastopile v njunem zakonu:\n_START_SECTION_\nZakonska kriza je premagana\n_START_PARAGRAPH_\nMed Heintjejem in njegovo \xc5\xbeeno Doris ne cvetijo samo vrtnice._NEWLINE__NEWLINE_Heintje (54), pravzaprav Hein Simons, je bil poro\xc4\x8den 28 let z \xc5\xbeeno Doris (47) in napetosti, ki so se v njunem zakonu toliko stopnjevale, da je par za\xc4\x8del razmi\xc5\xa1ljati o lo\xc4\x8ditvi, so malo popustileHein pravi: \xc2\xbbMidva sva skupaj \xc5\xbee tako dolgo, da sva se \xc5\xbee drug drugega naveli\xc4\x8dala.  To je tako: sprva ste \xc5\xa1e vedno noro zaljubljeni, potem pa ostaja predvsem odnos...\xc2\xab\xc2\xa0Za razvezo sta bila oba, vendar so ju njuni otroci Pascal (27), Gina (20) in Henry (17) odvrnili od te zamisli, \xc4\x8deprav verjetno za to niti niso vedeli. \xc2\xbbOni ne vedo, da sva to na\xc4\x8drtovala; da ni pri\xc5\xa1lo do lo\xc4\x8ditve, je res zasluga najinih otrok. Oni naju povezujejo.\xc2\xab\xc2\xa0Doris in Hein menita, da tako dajejo otroci njunemu zakonu \xc5\xa1e eno prilo\xc5\xbenost in pravita: \xc2\xbbMisliva, da je nevarnost lo\xc4\x8ditve zdaj za nama. Bova po\xc4\x8dakala  \xc5\xa1e nekaj let.\xc2\xab\xc2\xa0Po nekaj letih svoje odlo\xc4\x8ditve nista ob\xc5\xbealovala in sta pri\xc5\xa1la do spoznanja: \xc2\xbbNajbr\xc5\xbe naju povezujejo otroci. Bilo bi neodgovorno, da bi se lo\xc4\x8dila. Danes (2011) je na sre\xc4\x8do dobro.\xc2\xab\n_START_SECTION_\nPriznanja\n_START_PARAGRAPH_\nDobil je nagrado Radia Luksemburg \xc2\xbbZlati lev\xc2\xab, \xc2\xbbBambi\xc2\xab\xc2\xa0in druga priznanja.'